香港同台灣關係

香港同台灣關係係指中華民國同香港特別行政區之間嘅雙邊關係，依家係台灣海峽兩岸關係的一部分。行政院大陸委員會香港事務局分別以台北經濟文化辦事處、遠東貿易服務中心同埋光華新聞文化中心嘅名義喺香港運作。

2018年香港女子臺灣遇害案，引發咗喺2019年開始發生嘅反逃犯條例修訂運動。由於香港人擔心政府日後會用呢條法例將香港人未經審訊送去中國，所以好多人反對，其後引伸咗爭取民主，追究警隊濫權等五大訴求，亦得到唔少台灣人支持。另一方面，兩地政府至今仍然唔能夠就法律技術問題達成共識。所以，政府層面嚟講兩地關係比較緊張，但係喺民間，就因為民主價值觀，同埋對北京政府嘅態度，兩地人民關係相對唔錯，甚至因為2020年中泰網絡罵戰，出現咗泰國、臺灣、香港等幾個民間社交網路組成嘅奶茶聯盟。

港台民間交流 
香港同台灣民間交流算係幾長歷史同緊密，其中來往香港台北兩地呢條航線，一直係全世界最繁忙嘅航線之一。雖然兩地本身都係唔少人轉機嘅熱門選擇，但喺2017年，時任中華航空資深副總經理張志潔就話，呢條航線其實77%都係兩地旅客往返為多，剩低先係經過兩地轉機嘅旅客。

香港相關議題喺台灣政治嘅角色

中華民國外交
香港政治